**Govor predsednika Državnega sveta Mitje Bervarja na slovesnosti ob prazniku občine Žužemberk**

(Žužemberk, 12. julijob 21. uri)

Spoštovani gospe in gospodje, občanke in občani občine Žužemberk,

spoštovani gospod župan Franc Škufca, predstavniki državne in lokalne oblasti, člani društev in organizacij ter vsi prizadevni posamezniki, ki se dan za dnem neumorno trudite za dobrobit krajev in ljudi v tej prelepi suhokrajnski pokrajini,

dovolite mi, da vas ob vašem občinskem praznovanju prav lepo pozdravim v imenu Državnega sveta Republike Slovenije, drugega doma našega parlamenta.

V veliko čast mi je, da lahko ob tej pomembni priložnosti spregovorim nekaj besed.

Žužemberk z okolico je med tistimi slovenskimi kraji, ki jih je zgodovina zelo zaznamovala.Med slovenskimi pokrajinami za katere lahko rečemo, da jim je neodvisna slovenska država prineslaveliko mero optimizma in zazrtosti v prihodnost, je tudi Suha krajina. Čeprav leži v samem srcu Slovenije, so bili kraji in ljudje v zgornjem porečju Krke dolga leta odrinjenii in niso bili deležni prave pozornosti.

Danes Suha krajina odkriva svojo pozabljeno identiteto, svoj pozabljeni ponos!.

Po letih pozabe presenečeni ostrmimo nad pomembnimi dejanji in prispevki množice ljudi, ki so stoletja zaznamovali ta prostor, ga bogatili v kulturnem, političnem in gospodarskem pogledu.

Žužemberški grad je tisočletni simbol pomena Suhe krajine in dokaz, da so tu živeli podjetni ljudje, ljudje z vrednotami in predvsem z močno gospodarsko vizijo.

Žužemberk je bil zavoljo tega v srednjem in novem veku tesno vpet v gospodarske tokove, ki so suhokrajncem prinašali zaslužek in ugled.

Vse to nam je danes lahko svetel zgled in simbol za spremembe v prihodnje.

V novejši zgodovini je bil nadvse pomemben korak storjen z ustanovitvijo samostojne občine pred 16-imi leti. Lokalna samouprava je eden pomembnih mehanizmov, s katerim lahko ljudje izrazijo svojo voljo, želje in zahteve in jih tudi uresničijo. Tako v Suhi krajini pospešeno tečejo infrastrukturni projekti, ki zagotovo obetajo lepše čase.

Še zlasti velja to za Suhokrajnski medobčinski projekt izgradnje vodovoda, ki bo po pričakovanjih bistveno izboljšal kvaliteto življenja in okrepil razvojne možnosti.

Pomembno je, da se ljudem na vsakem koraku olajša življenje, in zlasti, da mladi tudi na podeželju prepoznajo lepšo prihodnost, starejši pa ob tem brezskrbno pričakajo in užijejo dostojno starost.

Izseljevanjeje ena od negativnih plati zgodovine našeganaroda. Tudi iz Suhe krajine se je v zadnjem stoletju in pol izselilo velikoljudi. S seboj so ponesli suhokrajnsko vztrajnost, iznajdljivost in podjetnost.

A tudi pokončnost in plemenitost duha, ki je mnogim pomagala, da so v tujem gospodarskem, kulturnem ali političnem okolju uspeli. Spomnim naj le na ameriškega senatorja, guvernerja Ohia in župana Clevelanda FrankaLovšeta, sina suhokrajnskih staršev. A tok izseljevanja je treba ustaviti, saj se nam v nasprotnemobetavsevečjerazvojnozaostajanje.

Prav je, da zlasti mladi Suhokrajnci prisluhnete poslanstvu odkrivanja in prenašanja spoznanj, kulture in vrednot, ki so jih zapustili vaši predniki. Preučevanje preteklosti lahko pripelje do novih spoznanj in predvsem pomaga bolje razumeti sedanjost. To pa je lahko izhodišče za razmislek o pomembnem vprašanju – kam hočemo v prihodnosti?

Suha krajina ima tradicijor okodelstva in obrtništva, papirničarstva, usnjarstva, lesarstva, žagarstva, kovinarstva... Premogla je celo prvo smodnišnico na naših tleh. Mnoga stara znanja in veščine je vredno obuditi in jih primerno nadgraditi za današnji čas. Zato raziskujte preteklost in v njej morda kdo izmed vas - mladih, - najde tudi svojo uspešno prihodnost.

Naravne lepote v povezavi z neokrnjenostjo pokrajine ob zgornji Krki, ponujajo velike razvojne priložnosti. Sodobni človek se vse bolj vrača k izvirnim doživetjem v povezavi z zdravo hrano in zdravim načinom življenja. Če se je industrializacija tem krajem izognila, je to morda lahko priložnost za različne nove oblike trajnostnega razvoja.

Priložnosti se nedvomno odpirajo tudi v turizmu. Mnogo lepot in pozitivne energije Suhe krajine še ni bilo predstavljenih ne v Sloveniji ne širše, čeprav vam to – tudi po zaslugi dejavnegaTurističnega društva – vse bolje uspeva. Suha krajina je iz leta v leto bolj prepozavna na turističnem zemljevidu Slovenije, šumeča Krka in žužemberški grad pa postajata zaščitna znaka naravnih in kulturnihdoživetij, ki vabijo v vašekraje.

Kotpredstavnika kulture v Državnem svetu me posebejveseli, da je v Suhi krajini zelo dejavno društveno življenje, še zlasti ljubiteljska kultura. To je najboljši način za kvalitetno preživljanje prostega časa, uresničevanje številnih ustvarjalnih potencialov, predvsem pa za krepitev razumevanja, medsebojnega spoštovanja, prijateljstva in druženja, česar je v teh časih morda premalo.

Spoštovani gospe in gospodje,

Ob občinskem prazniku čestitam vsem občinskim nagrajencem, občanom in občankam ter prizadevni občinski upravi na čelu z županom gospodom Francem Škufco. Kljub še vedno trajajoči gospodarski krizi vam uspeva uresničevati zastavljene cilje in na tej podlagi projekte, ki prinašajo korist občanom in vsej Sloveniji. Vse to je dokaz, da Suhokranjci znate stopitis kupaj in hoditi v pravo smer. Na tej poti vam želim še veliko uspehov!

Hvala za pozornost.